
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 712 


5 Ιουνίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση ειδών ατομικής προστασίας στους εργαζό¬ 
μενους στο Αριστοτέλειο Πανεπιστήμιο Θεσσαλο¬ 
νίκης, Ταμείο Διοικήσεως και Διαχειρίσεως Αγρο¬ 
κτήματος . 1 

Καθιέρωση υπερωριακής εργασίας για (3) δικαστι¬ 
κούς υπαλλήλους και (2) Επιμελητές Δικαστηρίων 
οι οποίοι ασχολούνται από τον Ειδικό Εφέτη Ανα¬ 
κριτή και τους Επίκουρους Εφέτες για υποθέσεις 
που αφορούν την τρομοκρατία. 2 

Σύσταση, συγκρότηση και ορισμός μελών ομάδας ερ¬ 
γασίας για τη συμπλήρωση των εγχειριδίων "Συλ¬ 
λογή Διατάξεων για το Δημόσιο Λογιστικό" και 
"Οδηγίες εκκαθάρισης των δαπανών Νομαρχιακής 


Αυτοδιοίκησης". 3 

Εκποίηση του υπηρεσιακού αυτοκινήτου της Πρεσβεί¬ 
ας της Ελλάδος στην Άγκυρα. 4 

Καθορισμός ανωτάτου αριθμού απασχολουμένων 

στην Α.Ε. ΕΓΝΑΤΙΑ ΟΔΟΣ. 5 

Κήρυξη υποχρεωτικής της απόφασης διαιτησίας 
11/02 που αφορά τους όρους αμοιβής και εργα¬ 
σίας των απασχολουμένων στις επιχειρήσεις έρευ¬ 
νας, εξόρυξης, μελετών και διύλισης αργού πετρε¬ 
λαίου όλης της χώρας. 6 


Ανακατανομή Οργανικών θέσεων κλάδου ΠΕ5 Οικονο¬ 
μικών της Υπηρεσίας Πολιτικής Αεροπορίας. 7 

Καθορισμός αναγκαίων λεπτομερειών για την εφαρ¬ 
μογή της παρ. 15 του άρθρου 13 του Ν. 2328/95, 
όπως ισχύει. 8 

Κατανομή ωρών υπερωριακής εργασίας με αμοιβή 
των μονίμων Υπαλλήλων (πρώην) του Υπουργείου 
Γεωργίας που υπηρετεί στις Νομαρχιακές Αυτοδι¬ 
οικήσεις (Δ/νσεις Γεωργίας) που ασχολούνται στο 
πρόγραμμα καταπολέμησης του δάκου της ελιάς 


έτους 2003. 9 

Καθορισμός του ύψους της δικαστικής δαπάνης των 
διαδίκων κατά την ακυρωτική διαδικασία στο Διοι¬ 
κητικό Πρωτοδικείο Πειραιώς. 10 


ΑΠΟΦΑΣΕΙ Σ 

Αριθ. 2/25119/0022 (1) 

Χορήγηση ειδών ατομικής προστασίας στους εργαζόμε¬ 
νους στο Αριστοτέλειο Πανεπιστήμιο Θεσσαλονίκης, 
Ταμείο Διοικήσεως και Διαχειρίσεως Αγροκτήματος. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τη διάταξη του άρθρου 7 (παράγραφος 3) της κοινής 
Υπουργικής Απόφασης 88555/3293/4-10-1988 (ΦΕΚ 
721/88/Β) "Υγιεινή και Ασφάλεια του προσωπικού του Δη¬ 
μοσίου, των Ν.Π.Δ.Δ. και των Ο.Τ.Α." η οποία κυρώθηκε με 
το άρθρο 39 του Ν. 1836/1989 (ΦΕΚ 79/Α). 

2. Το γεγονός ότι για τους υπαλλήλους που περιλαμβά¬ 
νονται στην απόφαση αυτή λόγω της εργασίας που εκτε- 
λούν είναι αναγκαία η χρησιμοποίηση μέσων ατομικής 
προστασίας. 

3. Την, σύμφωνα με το 116015/Β1/20.11.2002 έγγραφο, 
σύμφωνη γνώμη του Υπουργείου Παιδείας και Θρησκευ¬ 
μάτων. 

4. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και κυβερνητικά όργανα" (ΦΕΚ Α/137) το οποίο 
προσετέθη με το άρθρο 27 του Ν.2081/1992 (ΦΕΚ Α/154) 
και τροποποιήθηκε με το άρθρο 1, παράγραφος 2° του 
Ν.2469/1997 (ΦΕΚΑ/88). 

5. Την 1100383/1330/Α0006/31.10.2001 απόφαση του 
Πρωθυπουργού και του Υπουργού Οικονομικών "Περί 
αναθέσεως αρμοδιοτήτων στους Υφυπουργούς Οικονο¬ 
μικών" (ΦΕΚ 1485/Β/31.10.2001). 

6. ΤηνΔΙΔΚ/Φ 1/2/22675/31-10-2001 κοινή απόφαση του 
Πρωθυπουργού και του Υπουργού Εσωτερικών, Δημόσιας 
Διοίκησης και Αποκέντρωσης "Ανάθεση αρμοδιοτήτων 
Υπουργού Εσωτερικών, Δημόσιας Διοίκησης και Αποκέ¬ 
ντρωσης στους Υφυπουργούς Εσωτερικών Δημόσιας Διοί¬ 
κησης και Αποκέντρωσης" (ΦΕΚ 1480/Τ.Β/31.10.2001). 

7. Το γεγονός ότι από τις διατάξεις της παρούσας από¬ 
φασης προκαλείται δαπάνη για το έτος 2003 συνολικού 
ύψους 1.100 0 (ευρώ) η οποία θα βαρύνει τον προϋπολο¬ 
γισμό του Αριστοτελείου Πανεπιστημίου Θεσσαλονίκης, 
Ταμείο Διοικήσεως και Διαχειρίσεως Αγροκτήματος και 
ειδικότερα τους ΚΑΕ 1528 και 1531 στους οποίους έχουν 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


εγγράφει για το έτος 2003 οι αντίστοιχες πιστώσεις. Για 
κάθε επόμενο έτος η δαπάνη θα αυξάνεται ποσοστιαία 
σύμφωνα με την τιμαριθμική αύξηση, και θα καλύπτεται 
από τις πιστώσεις που θα εγγράφονται προς τούτο στον 
ανωτέρω προϋπολογισμό. 

8. Τις διατάξεις του Π.Δ 81/2002 "Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών" (ΦΕΚ Α/57), απο¬ 
φασίζουμε: 

Τη χορήγηση μέσων ατομικής προστασίας κατά έτος 
στους μόνιμους και στους με σχέση εργασίας ιδιωτικού 
δικαίου αορίστου χρόνου υπαλλήλουςτου Αριστοτελείου 
Πανεπιστημίου Θεσσαλονίκης, Ταμείο Διοικήσεως και 
Διαχειρίσεως Αγροκτήματος, ΔΕ τεχνικός, ΔΕ τεχνιτών 
γεωργίας, ΔΕ χειριστών καλλιεργητικών και χωματουργι- 
κών μηχανημάτων, ΥΕ Τεχνιτών Γεωργίας και ΥΕ σταυλι- 
τών ως ακολούθως: 

Χορηγούνται: 

1 Χειμερινά 

Ένα ζεύγος αντιολισθηρών υποδημάτων εργασίας δερ¬ 
μάτινων, αδιάβροχων. 

Ένα μπουφάν τύπου τζιν. 

Ένα παντελόνι τύπου τζιν. 

Ένα πουκάμισο βαμβακερό. 

Ένα αδιάβροχο. 

Ένα ζεύγος γάντια προστασίας (εργασίας). 

2. θερινά 

Ένα παντελόνι υφασμάτινο 

Ένα υποκάμισο βαμβακερό 

Ένα καπέλο ηλιακής προστασίας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μάΐου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ Δ/ΣΗΣ 
ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ ΣΤ. ΜΠΕΝΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Δ. ΡΕΠΠΑΣ 
-♦- 

Αριθ. 2/24718/0022 (2) 

Καθιέρωση υπερωριακής εργασίας για (3) δικαστικούς 
υπαλλήλους και (2) Επιμελητές Δικαστηρίων οι οποίοι 
ασχολούνται από τον Ειδικό Εφέτη Ανακριτή και τους 
Επίκουρους Εφέτες για υποθέσεις που αφορούν την 
τρομοκρατία. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη : 

1. Τις διατάξεις του Ν.754/78 αρ.7 όπως αντικαταστά- 
θηκεμετο αρ.δτουΝ. 1041/88. 

2. Τις διατάξεις του αρθρ.18 του Ν.2470/97 όπως αντι- 
καταστάθηκε με το αρ.ΐδτου Ν.2592/97. 

3. Το γεγονός ότι πρέπει να εγκριθεί υπερωριακή εργα¬ 
σία για (3) δικαστικούς υπαλλήλους και (2) Επιμελητές 
Δ/ρίων, οι οποίοι απασχολούνται από τον Ειδικό Εφέτη 
ανακριτή και τους Επίκουρους Εφέτες Ανακριτές για τις 
υποθέσεις που αφορούν την τρομοκρατία. 

4. Το γεγονός ότι από την παρούσα απόφαση προκαλεί- 
ται δαπάνη σε βάρος του ειδικού φορέα 17-210, 8.110,08 


ευρώ στο ΚΑΕ 0511 και 3.150,00 ευρώ στο ΚΑΕ 0512, 
στους οποίους οι εγγεγραμμένες πιστώσεις επαρκούν. 

5. Την 2/80345/0004/8.11.1999 απόφαση "Μεταβίβαση 
εξουσίας υπογραφής σύμφωνα με το άρθρο 7 παρ.1 του 
Ν. 1943/91", αποφασίζουμε: 

Εγκρίνουμε την καθιέρωση υπερωριακής εργασίας για: 
τρεις δικαστικούς υπαλλήλους και δύο Επιμ. Δ/ρίων που 
απασχολούνται από τον ειδικό Εφέτη Ανακριτή και τους 
επίκουρους Εφέτες ανακριτές για υποθέσεις που αφο¬ 
ρούν την τρομοκρατία για το χρονικό διάστημα από 
1.4.2003 μέχρι 30.9.2003, ως εξής: 

Α) (3) Δικαστικοί υπάλληλοι 

α) 66 ώρες για υπερωριακή εργασία απογευματινών 
ωρών και μέχρι την 22α ώρα για κάθε μήνα έκαστος. 

β) 35 ώρες για εργασία κατά τις νυχτερινές ώρες από 
22η μέχρι 6η πρωινή για κάθε μήνα έκαστος. 

Β) (2) Επιμελητές Δ/ρίων 

Α) 66 ώρες για υπερωριακή εργασία απογευματινών 
ωρών και μέχρι την 22α ώρα για κάθε μήνα έκαστος 

Η κατανομή των παραπάνω εγκριθησομένων ωρών θα 
γίνει με απόφαση του Ειδικού Εφέτη Ανακριτή στην οποία 
θα προσδιορίζεται και το ακριβές αντικείμενο των εργα¬ 
σιών που θα εκτελεστούν. Ο Ειδικός Εφέτης ανακριτής θα 
βεβαιώσει την πραγματοποίηση της υπερωριακής απα¬ 
σχόλησης και την εκτέλεση των αντίστοιχων εργασιών. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μάΐου 2003 

Οι Γ ενικοί Γ ραμματείς 
Δημ/κής Πολιτικής 

Υπουργείου Οικονομίας Υπουργείου 

και Οικονομικών Δικαιοσύνης 

I. ΚΟΥΣΟΥΛΑΚΟΣ I. ΓΑΒΡΙΛΗΣ 

-*- 

Αριθ. 2/28626/0004 (3) 

Σύσταση, συγκρότηση και ορισμός μελών ομάδας εργα¬ 
σίας για τη συμπλήρωση των εγχειριδίων "Συλλογή 
Διατάξεων για το Δημόσιο Λογιστικό" και "Οδηγίες εκ¬ 
καθάρισης των δαπανών Νομαρχιακής Αυτοδιοίκη¬ 
σης". 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 34 του Ν.1914/90 "Εκσυγχρονισμός και 
ανάπτυξη του δημόσιου τομέα και της κεφαλαιαγοράς, 
φορολογικές ρυθμίσεις και άλλες διατάξεις" (Α.178). 

β) Του άρθρου 5 του Ν.2026/92 "Ρύθμιση θεμάτων ορ¬ 
γάνωσης και προσωπικού της δημόσιας διοίκησης και άλ¬ 
λες διατάξεις" (Α.43), όπως συμπληρώθηκε μετηνπαρ. 1 
του άρθρου 23του Ν.2085/92 (Α.170). 

γ) Των άρθρων 89 και 128 του Π.Δ. 284/88 "Οργανισμός 
Υπουργείου Οικονομικών" (Α.128), όπως τροποποιήθηκε 
και ισχύει. 

δ) Του άρθρου 19 του Ν.2470/97 "Αναμόρφωση μισθο¬ 
λογίου του προσωπικού της Δημόσιας Διοίκησης και άλ¬ 
λες συναφείς διατάξεις" (ΦΕΚ 40/Α797). 

ε) Τις διατάξεις του άρθρου 40 του Ν.849/78 (ΦΕΚ 232 
Α'), όπως τροποποιήθηκε με το άρθρο 8 του Ν.2129/93 
(ΦΕΚ 57 Α'). 

2. Την 1113926/1557/Α0006/18.12.2001 απόφαση του 
Υπουργού Οικονομικών περί μεταβίβασης αρμοδιοτήτων 
και εξουσίας να υπογράφουν "Με εντολή Υπουργού" στο 
Γενικό Γραμματέα κ.λπ. (ΦΕΚ 1703/18.12.2001). 

3. Το γεγονός ότι από τις διατάξεις της απόφασης αυτής 
προκαλείται δαπάνη ύψους 4.170 ευρώ (για την Πρόεδρο 
300 ευρώ, για καθένα μέλος 280 ευρώ για τον Γ ραμματέα 250 
ευρώ), η οποία θα βαρύνει τις πιστώσεις του εκτελούμενου 
Προϋπολογισμού εξόδωντου Υπουργείου Οικονομικών. 

4. Το 2/23620/0026/23.4.2003 έγγραφο της Δ26-Συντο- 
νισμού και Ελέγχου Εφαρμογής Δημοσιολογιστικών Δια¬ 
τάξεων. 

5. Την υφιστάμενη υπηρεσιακή ανάγκη για τη συμπλή¬ 
ρωση των εγχειριδίων "Συλλογή Διατάξεων για το Δημό¬ 
σιο Λογιστικό" και "Οδηγίες εκκαθάρισης των δαπανών 
Νομαρχιακής Αυτοδιοίκησης", αποφασίζουμε: 

1.- Συνιστούμε Ομάδα Εργασίας για τη συμπλήρωση 
των εγχειριδίων "Συλλογή Διατάξεων για το Δημόσιο Λο¬ 
γιστικό" και "Οδηγίες εκκαθάρισης των δαπανών Νομαρ¬ 
χιακής Αυτοδιοίκησης" και ορίζουμε τα μέλη ως εξής: 

1. Ευγενία Λιατσοπούλου, υπάλληλο με βαθμό Α' του 
κλάδου ΠΕ-Δημοσιονομικών, που υπηρετεί στη Δ26-Συ- 
ντονισμού και Ελέγχου Εφαρμογής Δημοσιολογιστικών 
Διατάξεων, ως Πρόεδρος. 

2. Ισμήνη Γερμενή, υπάλληλο με βαθμό Β'του κλάδου 
ΠΕ-Δημοσιονομικών, που υπηρετεί στη Δ26-Συντονισμού 
και Ελέγχου Εφαρμογής Δημοσιολογιστικών Διατάξεων, 
ως μέλος. 

3. Χρήστο Εκίζογλου, υπάλληλο με βαθμό Β' του κλά¬ 
δου ΠΕ-Δημοσιονομικών, που υπηρετεί στη Δ26-Συντονι- 
σμού και Ελέγχου Εφαρμογής Δημοσιολογιστικών Διατά¬ 
ξεων, ως μέλος. 

4. Γεωργία Γιωτάκη, συνταξιούχο, τέως Διευθύντρια 
του Γ ενικού Λογιστηρίου του Κράτους. 

Χρέη γραμματέα της ανωτέρω ομάδας εργασίας θα εκτε- 
λεί ο υπάλληλος ΑνδρέαςΤζόβολος, με βαθμό Β'του κλάδου 
ΠΕ-Δημοσιονομικών, που υπηρετεί στη Δ26-Συντονισμού 
και Ελέγχου Εφαρμογής Δημοσιολογιστικών Διατάξεων. 

2. Έργο της παραπάνω Ομάδας θα είναι: 

α) Η συμπλήρωση του εγχειριδίου "Συλλογή Διατάξεων 
για το Δημόσιο Λογιστικό". 

β) Η συμπλήρωση των 57 Κεφαλαίων του εγχειριδίου 
"Οδηγίες εκκαθάρισης των δαπανών Ν.Α. και 

γ) Η συμπλήρωση του προαναφερόμενου εγχειριδίου 
με 2 νέα κεφάλαια: 

ί) Επιδότηση αγοράς κατοικίας. 

ϋ) Έξοδα κηδείας. 

3. Η εν λόγω ομάδα εργασίας θα εργάζεται εκτός του 
κανονικού ωραρίου εργασίας από την ημερομηνία δημο¬ 
σίευσης της απόφασης και θα ολοκληρώσει τις εργασίες 
της μέσα σε χρονικό διάστημα τριών μηνών. Το πόρισμα 
της ομάδας εργασίας θα παραδοθεί στο Γενικό Διευθυ¬ 
ντή Διοίκησης και Δημοσιονομικών Ελέγχων. 

4. Η αμοιβή του Προέδρου, των μελών καθώς και του 
γραμματέα της εν λόγω ομάδας εργασίας θα καθοριστεί με 
άλλη απόφαση του Υπουργού Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μάίου 2003 

Με εντολή Υπουργού 

Ο Γενικός Διευθυντής 
ΒΑΣΙΛΕΙΟΣ ΚΑΤΡΙΒΕΣΗΣ 


Αριθ. Φ.85/ΜΓ/ΑΓΚ/ΑΣ 7866 (4) 

Εκποίηση του υπηρεσιακού αυτοκινήτου της Πρεσβείας 
της Ελλάδος στην Άγκυρα. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του Ν. 2594/24-3-98 "Περί Οργανισμού 
του Υπουργείου Εξωτερικών", άρθρο 148 παρ. 5γ, όπως 
τροποποιήθηκε με τον Ν,3072/04.12.2002, άρθρο 12, 
παρ. Ια και 1β 

2. Το Φ.089.1/21/ΑΣ ΟΙΚ. 360/8.1.2003 έγγραφο της 
Πρεσβείας της Ελλάδος στην Άγκυρα περί εκποιήσεως 
υπηρεσιακού αυτοκινήτου της Αρχής, 

3. Το Φ.078/1/ΑΣ 1/20-01-2003 έγγραφο της Γενικής 
Επιθεώρησης του Υπουργείου Εξωτερικών, αποφασίζει 

Εγκρίνει την εκποίηση του υπηρεσιακού αυτοκινήτου 
της Πρεσβείας της Ελλάδος στην Άγκυρα, μάρκας ΜΕΒ- 
ΟΕϋΕδ ΒΕΝΖ 260-3Ε, κατασκευής 1988, με αριθμό κυ¬ 
κλοφορίας 06 Ου 600, αριθμό καταχώρησης ΥΠΛ-Υ-0103 
στη σελίδα ΥΠΛ-Υ01-1 του Βιβλίου Υλικού, με αριθμό 
πλαισίου ΪΛ/ΟΒ126020 ΤΑ452094, αριθμό κινητήρας 
103941-10003 733, αρχικής αγοραστικής αξίας Μάρκων 
Γερμανίας (55.000) και παρούσας αγοραστικής αξίας 
Δολλαρίων ΗΠΑ (2.500), με τίμημα που θα κριθεί συμφε- 
ρότερο από τον Προϊστάμενο της Αρχής για τη διασφάλι¬ 
ση των συμφερόντων του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2003 

Ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 
-♦- 

Αριθ. Δ16γ/02/192/Γ (5) 

Καθορισμός ανωτάτου αριθμού απασχολουμένων στην 
ΑΈ. ΕΓΝΑΤΙΑΟΔΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 13 του άρθρου 5του Ν.2229/94 
"Τροποποίηση και συμπλήρωση του Ν. 1418/84 και άλλες 
διατάξεις" (ΦΕΚ138τ. Α’). 

2. Τις διατάξεις της παρ. 2 του δευτέρου άρθρου του 
Ν.2261/94 (ΦΕΚ205τ.Α’) . 

3. Τις διατάξεις του Κ.Ν. 2190/1920 "Περί Ανωνύμων 
Εταιρειών" (ΦΕΚ37τ.Α’). 

4. Τις διατάξειςτου άρθρου 22του Ν.2362/95 "ΠερίΔη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις" (ΦΕΚ 247τ. Α’). 

5. Τις διατάξεις του άρθρου 29Ατου Ν.1558/85, όπως 
αυτές προστέθηκαν με το άρθρο 27 του Ν.2081/92 και 
αντικαταστάθηκαν με το άρθρο 1 του Ν.2469/97. 

6. Τις διατάξεις του Π.Δ/τος 81/2002 (Α’57). 

7. Την 1100383/1330/Α. 0006/31.10.2001 Κοινή απόφα¬ 
ση του Πρωθυπουργού και του Υπουργού Οικονομικών 
"Καθορισμός αρμοδιοτήτων των Υφυπουργών Οικονομι¬ 
κών" (ΦΕΚ 1485τ. Β’). 

8. Την Δ14α/02/69/Φ.Ν.380/10.11.94 κοινή απόφαση 
των Υπουργών Εθν. Οικονομίας, Οικονομικών και του 
Αναπληρωτή Υπουργού ΠΕΧΩΔΕ "ίδρυση Εταιρείας Έρ- 




9816 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γων υποδομής * 1 2 3 * 5 6 7 8 * * 11 με την Επωνυμία ΈΓΝΑΤΙΑ ΟΔΟΣ Α.Ε." 
(ΦΕΚ846τ.Β’). 

9. ΤηνΔ 10/12/122/8.8.95 απόφαση έγκρισης του κατα¬ 
στατικού της Α.Ε. με την Επωνυμία "ΕΓΝΑΤΙΑ ΟΔΟΣ ΑΝΩ¬ 
ΝΥΜΗ ΕΤΑΙΡΕΙΑ". 

10. Την από 25.8.95 ανακοίνωση καταχώρησης στο Μη¬ 
τρώο Ανωνύμων Εταιρειών της Σύστασης της Ανώνυμης 
Εταιρείας με την επωνυμία ΕΓΝΑΤΙΑ ΟΔΟΣ Α.Ε. (ΦΕΚ 
Τ.Α.Ε. και ΕΠΕ , 5016/25.8.1995). 

11. Την ανάγκη στελέχωσης της Εταιρείας αυτής για 
την κάλυψη καίριων θέσεων σύμφωνα με το νέο οργανό¬ 
γραμμα που προβλέπει συνολικά 267 θέσεις υπαλλήλων, 
όπως προκύπτει από το αρ. πρωτ. Α.20562/23.7.2001 έγ¬ 
γραφο και την αρ. 242/1/27.3.2001 απόφαση του Δ.Σ. αυ¬ 
τής. 

12. Το γεγονός ότι από τις διατάξεις της απόφασης αυ¬ 
τής προκαλείται επιπρόσθετη δαπάνη ύψους 370.000 € 
περίπου για το τρέχον οικονομικό έτος και 735.000 € πε¬ 
ρίπου για κάθε ένα από τα επόμενα οικονομικά έτη η 
οποία καλύπτεται από τις πιστώσεις του προϋπολογισμού 
της Α. Ε. ΕΓΝΑΤΙΑ ΟΔΟΣ. 

13. Την Δ16γ/127/6/188/Γ 13 . 5.2000 προγενέστερη κοινή 
απόφαση, αποφασίζουμε: 

Καθορίζουμε τον ανώτατο αριθμό προσωπικού που 
μπορεί να προσληφθεί στην ΑΕ ΕΓΝΑΤΙΑ ΟΔΟΣ στα δια¬ 
κόσια εξήντα επτά (267) άτομα. 

Από το παραπάνω προσωπικό, διακόσια εξήντα δύο 
(262) άτομα μπορούν να προσληφθούν με σύμβαση ιδιω¬ 
τικού δικαίου αορίστου χρόνου και πέντε (5) με σύμβαση 
ιδιωτικού δικαίου ορισμένου χρόνου. 

Η προγενέστερη απόφασή μας Δ16γ/127/6/188/Γ/ 
3.5.2000 καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 

ΟΙΚΟΝΟΜΙΚΩΝ ΔΗΜΟΣΙΩΝ ΕΡΓΩΝ 

Γ. ΦΛΩΡΙΔΗΣ ΒΑΣΩ ΠΑΠΑΝΔΡΕΟΥ 

-♦- 

Αριθ. 14624 (6) 

Κήρυξη υποχρεωτικής της απόφασης διαιτησίας 11/02 
που αφορά τους όρους αμοιβής και εργασίας των 
απασχολουμένων στις επιχειρήσεις έρευνας, εξόρυ- 
ξης, μελετών και διύλισης αργού πετρελαίου όλης της 
χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. - Τις διατάξεις της παρ.2 του άρθρου 11 του Ν. 
1876/90. 

2. - Την 80088/31-10-2001 απόφαση ανάθεσης αρμοδιο¬ 
τήτων στον Υφυπουργό Εργασίας και Κοινωνικών Ασφα¬ 
λίσεων (ΦΕΚ 1485/Β/31-10-2001). 

3. - Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 9-5-2003 

4. - Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Δ.Α., δηλαδή ότι οι δε¬ 


σμευόμενοι εργοδότες απασχολούν το 51 % των εργαζο¬ 
μένων του κλάδου Αποφασίζουμε 

1) Κηρύσσουμε υποχρεωτική την απόφαση διαιτησίας 
11/02 που αφορά τους όρους αμοιβής και εργασίας των 
απασχολουμένων στις επιχειρήσεις έρευνας, εξόρυξης, 
μελετών και διύλισης αργού πετρελαίου όλης της χώρας 
για όλους τους εργοδότες και εργαζομένους του κλάδου 
που αφορά αυτή. 

2) Η ισχύς της απόφασης αυτής αρχίζει από 17-6-2002 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. Δ10/Α/19022/1353 (7) 

Ανακατανομή Οργανικών θέσεων κλάδου ΠΕ5 Οικονομι¬ 
κών της Υπηρεσίας Πολιτικής Αεροπορίας. 

Ο ΔΙΟΙΚΗΤΗΣ 

ΤΗΣ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ 

Έχοντας υπόψη: 

1. Τις διατάξεις του Ν.Δ. 714/70 "περί Ιδρύσεως ΔΕΜ 
παρά τω Υπουργείω Συγκοινωνιών και Οργανώσεως της 
Υ.Π.Α. " (ΦΕΚ 238 Α’) όπως τροποποιήθηκε με το Ν. 
1340/83 (ΦΕΚ35Α-). 

2. Τις διατάξειςτου Π. Δ. 56/89 "Οργανισμόςτης Υ.Π.Α." 
(ΦΕΚ 28 Α’) όπως τροποποιήθηκε μεταγενέστερα και ει¬ 
δικότερα με το Π.Δ.368/02 "Τροποποίηση του Π.Δ. 
56/1989 Όργανισμός της Υπηρεσίας Πολιτικής Αεροπο¬ 
ρίας (ΥΠΑ)του Υπουργείου Μεταφορών και Επικοινω¬ 
νιών". 

3. Τις διατάξεις του άρθ. 21 παρ. 2 & 4 του Ν. 2085/92 
"Ρύθμιση θεμάτων Οργάνωσης, λειτουργίας και προσω¬ 
πικού της Δημ. Διοίκησης και άλλες διατάξεις" (ΦΕΚ 170 
Α’) και του άρθ. 8του Π.Δ. 35/93 (ΦΕΚ 13 Α’). 

4 . Τις διατάξεις του άρθ. 29Α’του Ν. 1558/85 που προ¬ 
στέθηκε με το άρθ. 27 του Ν. 2081/92 (ΦΕΚ 154 Α’) και 
αντικαταστάθηκε με τη παρ. 2α του άρθ. 1 του Ν. 2469/97 
(ΦΕΚ 138 Α’). 

5. ΤηνΔ10/Α/45720/2298/30-8-93 απόφαση του Διοικη¬ 
τή της Υ.Π.Α. "Κατανομή των οργανικών θέσεων του προ¬ 
σωπικού της Υ.Π.Α, στις Οργανικές Μονάδες" (ΦΕΚ 735 
Α'). 

6. Το 4545/5-5-03 υπηρεσιακό σημείωμα της Δ/νσης Δι¬ 
οικητικού. 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

8. Τις οργανωτικές και λειτουργικές ανάγκες της υπη¬ 
ρεσίας αποφασίζουμε: 

1. Ανακατανέμουμε τις θέσεις του κλάδου ΠΕ5 Οικονο¬ 
μικών με την πρόβλεψη δυο (2) θέσεων του κλάδου αυ¬ 
τού στον Κρατικό Αερολιμένα Μυτιλήνης "Οδ. Ελύτης" 

(ΚΑΜΤΕ) και την αντίστοιχη μείωση των θέσεων του ίδιου 
κλάδου στον Κρατικό Αερολιμένα Αθηνών (Κ.Α.Α.) 

2. Ισχύς της απόφασης αυτής από δημοσιεύσεώς της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαΐου 2003 
Ο Διοικητής 

ΣΤΑΥΡΟΣ ΚΩΝΣΤΑΝΤΙΝΙΔΗΣ 

-♦- 

Αριθ. 11387/Σ1/2158 (8) 

Καθορισμός αναγκαίων λεπτομερειών για την εφαρμογή 

τηςπαρ. 15 του άρθρου 13του Ν. 2328/95, όπως ισχύει. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ - ΤΥΠΟΥ ΚΑΙ ΜΕΣΩΝ 
ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του Π.Δ. 181/94 "Συγκρότηση της Γενι¬ 
κής Γραμματείας Τύπου & Πληροφοριών σε Υπουργείο 
Τύπου & Μέσων Μαζικής Ενημέρωσης και καθορισμός 
των αρμοδιοτήτων του". 

2. Τις διατάξεις του Π.Δ. 258/93 "Οργανισμός της Γενι¬ 
κής Γραμματείας Τύπου & Πληροφοριώντου Υπουργείου 
Προεδρίας της Κυβέρνησης", όπως τροποποιήθηκε με το 
Π.Δ. 171/74. 

3. Τις διατάξεις του Π.Δ. 137/6.6.1996 "Σύσταση Γ ενικής 
Γραμματείας Ενημέρωσης στο Υπουργείο Τύπου & Μέ¬ 
σων Μαζικής Ενημέρωσης και καθορισμός των αρμοδιο¬ 
τήτων της". 

4. Τις διατάξεις του άρθρου 68 παρ. 4 του Ν. 2065/92 
"Αναμόρφωση της άμεσης φορολογίας και άλλες διατά¬ 
ξεις", όπως αντικαταστάθηκε από τις διατάξεις του άρ¬ 
θρου 15, παρ. 2α του Ν. 2469/97 "Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις". 

5. Τις διατάξεις του άρθρου 13 παρ. 15 του Ν. 2328/95 
"Νομικό καθεστώς της ιδιωτικής τηλεόρασης και της το¬ 
πικής ραδιοφωνίας, ρύθμιση θεμάτων της ραδιοτηλεο¬ 
πτικής αγοράς και άλλες διατάξεις", του οποίου το τελευ¬ 
ταίο εδάφιο της περίπτωσης γ' αντικαταστάθηκε από τις 
διατάξεις του άρθρου 15 παρ. 2βτου Ν. 2469/1997. 

6. Τις διατάξεις του Α.Ν. 1092/38 "Περί Τύπου", όπως 
ισχύει. 

7. Τις διατάξεις του Ν. 1178/81 "Περί αστικής ευθύνης 
του Τύπου και άλλων τινών διατάξεων". 

8. Τις διατάξεις του Ν. 2251/94 άρθρο 9 παρ. 1 και Ν. 
2429/96 άρθρο 33 παρ. 5 εδ. γ'. 

9. Τις διατάξεις των Ν. 2251/94 και Ν. 2429/96, όπως 
ισχύουν. 

10. Την 3142/Ε/11.2.03 κοινή υπουργική απόφαση "Κα¬ 
θορισμός ειδικών τιμολογίων διακίνησης στο εσωτερικό 
της χώρας εφημερίδων και περιοδικών". 

11. Την 15851/24.4.2000 απόφαση του Πρωθυπουργού 
και του Υπουργού Μεταφορών & Επικοινωνιών "ανάθεση 
αρμοδιοτήτων του Υπουργού Μεταφορών & Επικοινω¬ 
νιών στον Υφυπουργό Μεταφορών & Επικοινωνιών". 

12. Την 1100383/1330/Α0006/2001 κοινή απόφαση του 
Πρωθυπουργού και του Υπουργού Οικονομικών για την 
"Ανάθεση αρμοδιοτήτων στους Υφυπουργούς Οικονομι¬ 
κών". 

13. Ότι με την απόφαση αυτή δεν προκαλείται δαπάνη 
σε βάρος του προϋπολογισμού του Υπουργείου Τ ύπου & 
Μέσων Μαζικής Ενημέρωσης, αποφασίζουμε: 


Καθορίζουμε τις λεπτομέρειες που είναι αναγκαίες για 
την εφαρμογή της παρ. 15του άρθρου 13του Ν. 2328/95, 
όπως ισχύει. 

Στο πεδίο εφαρμογής της παρ. 4 του άρθρου 68 του Ν. 
2065/91, όπως ισχύει, εμπίπτουν τα πιο κάτω έντυπα. 

1. ΧΩΡΙΣ ΑΛΛΗ ΔΙΑΤΥΠΩΣΗ 

α) Οι ημερήσιες πολιτικές, οικονομικές και αθλητικές 
εφημερίδες που εκδίδονται στην Αθήνα, τον Πειραιά και 
τη Θεσσαλονίκη και κυκλοφορούν και μέσω Πρακτορείων 
Διανομής Τύπου. 

β) Οι εβδομαδιαίες πολιτικές, οικονομικές και αθλητι¬ 
κές εφημερίδες που εκδίδονται στην Αθήνα, τον Πειραιά 
και τη Θεσσαλονίκη και κυκλοφορούν και μέσω Πρακτο¬ 
ρείων Διανομής Τύπου. 

γ) Οι ημερήσιες επαρχιακές εφημερίδες (Ν.Δ. 
1263/1972, όπως ισχύει). 

δ) Οι μη ημερήσιες επαρχιακές εφημερίδες (Ν. 
4286/1963, όπως ισχύει). 

2. ΜΕΤΑ ΑΠΟ ΥΠΟΒΟΛΗ ΑΙΤΗΣΗΣ ΣΤΟ ΥΠΟΥΡΓΕΙΟ 
ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ. 

Η αίτηση αυτή πρέπει να συνοδεύεται από τα στοιχεία 
που είναι αναγκαία για τον προσδιορισμό της φυσιογνω¬ 
μίας του εντύπου. 

α) Εφημερίδες πολιτικού και οικονομικού περιεχομέ¬ 
νου, πέραν της εβδομάδας και εντός μηνός εκδιδόμενες. 

β) Περιοδικά πολιτικού και οικονομικού περιεχομένου, 
εκδιδόμενα τουλάχιστον μία φορά το τρίμηνο. 

Οι ιδιοκτήτες των παραπάνω εφημερίδων και περιοδι¬ 
κών πρέπει να μπορούν να γίνουν μέλη της Ένωσης Δη¬ 
μοσιογράφων Ιδιοκτητών Περιοδικού Τ ύπου και οι συντά¬ 
κτες τους μέλη της Ένωσης Συντακτών Περιοδικού Τύ¬ 
που. 

Για τα έντυπα αυτής της κατηγορίας εκδίδεται κάθε δύο 
(2) χρόνια βεβαίωση του Υπουργείου Τύπου & Μ.Μ.Ε., 
που υποβάλλεται από τους ενδιαφερομένους στα ΕΛ.ΤΑ. 

3. ΜΕΤΑ ΑΠΟ ΥΠΟΒΟΛΗ ΑΙΤΗΣΗΣ ΣΤΟ ΥΠΟΥΡΓΕΙΟ 
ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ. 

Η αίτηση αυτή πρέπει να συνοδεύεται από τα στοιχεία 
που είναι αναγκαία για τον προσδιορισμό της φυσιογνω¬ 
μίας του εντύπου. 

Στην κατηγορία αυτή ανήκουν τα περιοδικά ή άλλα 
έντυπα πολιτικά, επιστημονικά, οικονομικά, πολιτιστικά, 
συνδικαλιστικά (Ν. 1264/82, όπως ισχύει), οικολογικά, εκ¬ 
παιδευτικά, επαγγελματικά, κλαδικά, θρησκευτικά, ποικί¬ 
λης ύλης ή άλλου συναφούς περιεχομένου. 

Στην κατηγορία αυτή εντάσσονται επίσης και οι λοιπές, 
πέραν της εβδομάδος και μέχρι μηνός, εκδιδόμενες εφη¬ 
μερίδες που δεν υπάγονται στις προηγούμενες κατηγο- 
ρίες. 

Γ ια τα έντυπα αυτά χορηγείται από το Υπουργείο Τ ύπου 
& Μέσων Μαζικής Ενημέρωσης βεβαίωση ισχύος ενός (1) 
έτους, που υποβάλλεται από τους ενδιαφερομένους στα 
ΕΛ.ΤΑ. 

Ειδικότερα, για τα πρωτοεκδιδόμενα έντυπα της δεύτε¬ 
ρης και τρίτης περίπτωσης θα χορηγείται βεβαίωση μετά 
την έκδοση και του τέταρτου φύλλου ή τεύχους, η οποία 
θα ισχύει για δύο ή ένα χρόνο, αντίστοιχα. Η βεβαίωση θα 
ισχύει μέχρι το τέλος του έτους για το οποίο εκδίδεται, 
εφόσοντηρούνται οι υπό της απόφασης αυτής καθοριζό¬ 
μενες προϋποθέσεις. Στην περίπτωση της επανέκδοσης 
ή της απώλειας της τακτικότητας έκδοσης η βεβαίωση θα 
χορηγείται μετά την έκδοση και του τέταρτου φύλλου ή 
τεύχους. Γ ια την αλλαγή περιοδικότητας και έδρας των 

εντύπων απαιτείται άδεια από το Υπουργείο Τύπου & 
Μ.Μ.Ε. 

Προκειμένου να υπαχθεί μία εφημερίδα ή ένα περιοδικό 
στα ευνοϊκά τιμολόγια των εκδοτών, πρέπει να συντρέ¬ 
χουν οι παρακάτω βασικές προϋποθέσεις: 

α) Η κυκλοφορία τους να είναι τακτική, δηλαδή να εκδί- 
δονται ανελλιπώς σε τακτά χρονικά διαστήματα καθοριζό¬ 
μενα εκ των προτέρων με ανώτατο χρονικό όριο το μήνα 
για τις εφημερίδες και το τρίμηνο για τα περιοδικά. Η πε¬ 
ριοδικότητα να αναγράφεται σε αυτά κατά τρόπο σαφή. 

β) Να εκδίδονται στην Ελλάδα, να αναγράφουντόπο και 
ημερομηνία έκδοσης, αρίθμηση τευχών, περιοδικότητα 
έκδοσης (εβδομαδιαία, δεκαπενθήμερα, μηνιαία κ.λπ.), 
συνεχή αρίθμηση σελίδων κατά τεύχος ή κατά τόμο ετή¬ 
σιο, να μη φέρουν περισσότερους του ενός αριθμούς έκ¬ 
δοσης. Τα διάφορα τεύχη να μην αποτελούν περιεχόμε¬ 
νο βιβλίου ή βιβλίων. Επιτρέπεται συνένωση τευχών σε 
ένα ενιαίο σώμα, δύο φορές το χρόνο, ανάλογα με την πε¬ 
ριοδικότητα του εντύπου, ως εξής: 

- εβδομαδιαίο έως μήνα (πλην των εβδομαδιαίων εφη¬ 
μερίδων που υπάγονται στις διατάξεις του Ν. 4286/63) 

- δεκαπενθήμερο έως μήνα 

- μηνιαίο έως δίμηνο 

- διμηνιαίο έως τρίμηνο 

γ) Στην ταυτότητα να αναγράφεται το όνομα και η διεύ¬ 
θυνση του ιδιοκτήτη, του εκδότη, του διευθυντή και του 
υπεύθυνου του Τυπογραφείου. Ας σημειωθεί ότι ο ιδιο¬ 
κτήτης μπορεί να είναι φυσικό ή νομικό πρόσωπο, ενώ ο 
εκδότης και ο διευθυντής μόνο φυσικά πρόσωπα που 
έχουν τη μόνιμη κατοικία και διαμονή τους στην Ελλάδα 
και δεν καλύπτονται οπωσδήποτε από ασυλία, ετεροδικία 
ή άλλο λόγο που να αίρει το αξιόποινο ή να παρακωλύει 
την ποινική αυτών δίωξη. Η σύμπτωση των ιδιοτήτων του 
εκδότη, ιδιοκτήτη και διευθυντή στο αυτό πρόσωπο επι¬ 
τρέπεται. 

δ) Να κυκλοφορούν με τον ίδιο τίτλο και να μην ενσω¬ 
ματώνουν σε ενιαίο τεύχος δύο ή περισσότερα περιοδικά 
με διαφορετικό τίτλο. 

ε) Να έχουν ποικιλία ύλης και να μην καλύπτουν το μι¬ 
σό και πλέον του συνόλου της ύλης με ένα και μόνο δη¬ 
μοσίευμα. Η ύλη να είναι επίκαιρη, να μην αναφέρεται σε 
μεταγενέστερα από την ημερομηνία έκδοσης γεγονότα. 

στ) Να μην έχουν ένθετα, με εξαίρεση το δελτίο εγγρα¬ 
φής συνδρομητού και τη σχετική ανακοίνωση για την εί¬ 
σπραξη της συνδρομής. Με τον όρο ένθετο νοείται κάθε 
κείμενο ή πόσης φύσεως έντυπο συρραμμένο ή όχι, αριθ- 
μημένο ή όχι, στο σώμα της εφημερίδας ή του περιοδικού 
εντύπου, το οποίο αποσπώμενο αποτελεί ανεξάρτητο και 
αυτοτελές έντυπο. Τα τυχόν ένθετα που συναποστέλλονται 
με τις εφημερίδες ή τα περιοδικά των εκδοτών θα τιμολο¬ 
γούνται ξεχωριστά, σύμφωνα με τα εκάστοτε ισχύοντα τι¬ 
μολόγια. Εξαίρεση του μέτρου αυτού προκύπτει μετά από 
συναπόφαση του Υπουργείου Τύπου & Μ.Μ.Ε. και των 
ΕΛ.ΤΑ. και αφορούν στον ημερήσιο και εβδομαδιαίο Τύπο. 

ζ) Να μην καλύπτονται με διαφημίσεις, άμεσες ή έμμε¬ 
σες (Ν. 2251/94 και Ν. 2429/96) αγγελίες, ισολογισμούς 
εταιρειών, διαγωνισμούς, ανακοινώσεις, διακηρύξεις, 
προκηρύξεις, περισσότερες από το 50% του συνόλου της 
ύλης. 

η) Να κατατίθενται σε δέσμες βάρους δύο (2) κιλών, τα¬ 
ξινομημένα με τα πέντε ψηφία του Ταχ. Κώδικα και δε- 
σμοποιημένα με τα τρία πρώτα αυτού. Σε περίπτωση που 
ο αριθμός των προς κατάθεση περιοδικών εντύπων υπερ¬ 


βαίνει τα 5.000 φύλλα κατά κατάθεση, ο εκδότης θα κα¬ 
ταθέτει σύμφωνα με το δρομολόγιο του διανομέα, ύστε¬ 
ρα από σχετική υπόδειξη και διευκόλυνση από πλευράς 
ΕΛ.ΤΑ. Η κατάθεση της κάθε έκδοσης θα γίνεται εφάπαξ 
και σε συγκεκριμένο Ταχ. Γ ραφείο που επιθυμεί ο εκδό¬ 
της (κυρίως Κομβικά Κέντρα και Κεντρικά Ταχ. Γ ραφεία). 
Ειδικές περιπτώσεις θα ρυθμίζονται κατόπιν συνεργα¬ 
σίας των ΕΛ.ΤΑ. με τον εκδότη και σχετική προηγούμενη 
ενημέρωση του Υπουργείου Τύπου & Μ.Μ.Ε. 

Τα Ταχυδρομικά Γραφεία κάνουν δεκτά τα ημερήσια 
έντυπα εντός δύο (2) ημερών από την ημερομηνία έκδο¬ 
σής τους, τα εβδομαδιαία και δισεβδομαδιαία εντός της 
επόμενης εβδομάδας της έκδοσής τους, τα δεκαπενθήμε¬ 
ρα εντός του μήνα έκδοσής τους και τα μηνιαία - διμηνιαία 
- τριμηνιαία εντός δύο (2) μηνών από τη λήξη της περιοδι- 
κότητάς τους. Από την τελευταία περίπτωση εξαιρούνται 
τα έντυπα με επιστημονικό και πολιτιστικό περιεχόμενο τα 
οποία γίνονται δεκτά από τα Ταχυδρομικά Γ ραφεία εντός 
τριών (3) μηνών από τη λήξη της περιοδικότητάς τους. 

θ) Να μην εκδίδονται από ιδιωτική επιχείρηση ή για λο¬ 
γαριασμό ιδιωτικής επιχείρησης, της οποίας η κύρια δρα¬ 
στηριότητα δεν είναι οι εκδόσεις και της οποίας τα έντυ¬ 
πα αποτελούν αυτοπροβολή ή αυτοδιαφήμιση της επιχεί¬ 
ρησης ή του προσώπου που τα εκδίδει, ανεξάρτητα από 
το ποσοστό διαφήμισης επί του συνόλου της ύλης, 
ι) Να μην είναι κατάλογοι, τιμοκατάλογοι, κώδικες, 
κ) Οι έκτακτες εκδόσεις δεν εντάσσονται στο ειδικό τι¬ 
μολόγιο των εκδοτών, αλλά τιμολογούνται σύμφωνα με 
τις τιμολογιακές διατάξεις των ΕΛ.ΤΑ. 

Η μη ύπαρξη των παραπάνω προϋποθέσεων και η μη τή¬ 
ρηση των όρων, συνεπάγεται τη μη ένταξή τους στο ειδι¬ 
κό τιμολόγιο των εκδοτών ή την άρση ένταξής τους αντί¬ 
στοιχα, για το χρονικό διάστημα για το οποίο έχει ήδη εκ- 
δοθεί η σχετική βεβαίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μάίου 2003 

οι ΥΠΟΥΡΓΟΙ 

ΥΦΥΠ.ΟΙΚΟΝΟΜΙΑΣ ΚΑΙ ΥΦΥΠ. ΜΕΤΑΦΟΡΩΝ 

ΟΙΚΟΝΟΜΙΚΩΝ ΚΑΙ ΕΠΙΚΟΙΝΩΝΙΩΝ 

ΓΙΩΡΓΟΣ ΦΛΩΡΙΔΗΣ ΜΑΝΟΛΗΣ ΣΤΡΑΤΑΚΗΣ 

ΤΥΠΟΥ & ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

ΧΡΗΣΤΟΣ ΠΡΩΤΟΠΑΠΑΣ 
-Φ- 

Αριθ. 6950 (9) 

Κατανομή ωρών υπερωριακής εργασίας με αμοιβή των 
μονίμων Υπαλλήλων (πρώην) του Υπουργείου Γεωρ¬ 
γίας που υπηρετεί στις Νομαρχιακές Αυτοδιοικήσεις 
(Δ/νσεις Γεωργίας) που ασχολούνται στο πρόγραμμα 
καταπολέμησης του δάκου της ελιάς έτους 2003. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις του άρθρου 35 παραγ. 7 του Νόμου 
2738/99 ΦΕΚ 180/9-9-99 Τεύχος Α: "περί συλλογικών δια¬ 
πραγματεύσεων στη Δημόσια Διοίκηση, μονιμοποιήσεις 
συμβασιούχων αορίστου χρόνου και άλλες διατάξεις". 

2. Τις διατάξεις του άρθρου 18 του Νόμου 2470/97 "πε¬ 
ρί αναμόρφωσης μισθολογίου προσωπικού της Δημόσιας 
Διοίκησης και άλλες συναφείς διατάξεις που δημοσιεύ- 
θηκε στο ΦΕΚΤεύχος 40/Α/21-3-1997". 

3. Τις διατάξεις του άρθρου 15 του Νόμου 2592/98 "πε¬ 
ρί αναπροσαρμογής συντάξεων πολιτικών συνταξιούχων 
του Δημοσίου, ρύθμιση συνταξιοδοτικών θεμάτων και άλ¬ 
λες δαπάνες που δημοσιεύθηκε στο ΦΕΚΤεύχος 57/Α/18- 
3-98". 

4. Τις διατάξεις του άρθρου 10 του Νόμου 2732/99 "πε¬ 
ρί διεπαγγελματικών Οργανώσεων και ρύθμιση θεμάτων 
αρμοδιότητας του Υπουργείου Γεωργίας που δημοσιεύ¬ 
θηκε στο ΦΕΚΤεύχος 154/Α/30-7-99". 

5. Το 94467/26-2-2003 έγγραφο της Δ/νσης Προστα¬ 
σίας Φυτικής Παραγωγής του Υπουργείου Γεωργίας "πε¬ 
ρί καταπολέμησης του δάκου της ελιάς κατά το έτος 
2003". 

6. Τις ανάγκες της Δ/νσης Γεωργίας Λέσβου, της Νο¬ 
μαρχιακής Αυτοδιοίκησης Λέσβου που πρέπει να αντιμε¬ 
τωπιστούν με την καθιέρωση υπερωριακής κλπ εργασίας 
κατά το χρονικό διάστημα από 15-5-2003 μέχρι 30-11- 
2003 για την ολοκλήρωση του προγράμματος δακοκτο- 
νίας έτους 2003, αποφασίζουμε: 

Καθορίζουμε: 

1. Για τον Δ/ντη Δακοκτονίας, τους Επόπτες δακοκτο- 
νίας, το Λογιστή δακοκτονίας και το Γραμματέα δακοκτο¬ 
νίας της Δ/νσης Γεωργίας της Νομ/κης Αυτ/σης Λέσβου 
(καταργηθέντος Ταμείου Προστασίας Ελαιοπαραγωγής), 
υπερωριακή εργασία με αμοιβή εντός του χρονικού δια¬ 
στήματος από 15-5-2003 μέχρι 30-11 -2003 ως ακολούθως: 

α) για τον Δ/ντη Δακοκτονίας μέχρι 400 ώρες για απο¬ 
γευματινή εργασία. 

β) για τους τρεις (3) Επόπτες δακοκτονίας μέχρι 600 
ώρες για τον καθένα για απογευματινή εργασία. 

γ) για τον Λογιστή δακοκτονίας μέχρι 320 ώρες για απο¬ 
γευματινή εργασία. 

δ) για τον Γ ραμματέα δακοκτονίας μέχρι 200 ώρες για 
απογευματινή εργασία. 

Ήτοι συνολικός αριθμός υπαλλήλων που θα συμμετά- 
σχουν στο παραπάνω πρόγραμμα 6 άτομα με συνολικό 
αριθμό ωρών υπερωριακής εργασίας μέχρι 2720 ώρες 
και συνολικής δαπάνης δεκατριών χιλιάδων πεντακοσίων 
ΕΥΡΩ (13.500). 

2.0 Δ/ντης Δακοκτονίας, οι Επόπτες δακοκτονίας, ο Λο¬ 
γιστής και Γραμματέας δακοκτονίας, οι οποίοι θα εφαρ¬ 
μόσουν το πρόγραμμα δακοκτονίας έτους 2003 (του κα¬ 
ταργηθέντος Ταμείου Προστασίας Ελαιοπαραγωγής) εί¬ 
ναι υπάλληλοι της Νομαρχιακής Αυτ/σης Λέσβου της 
Δ/νσης Γ εωργίας (πρώην Υπουργείο Γ εωργίας) και έχουν 
οριστεί με την αριθμ. 5241/16-4-2003 απόφασή μας. 

3. Με απόφαση του Δ./ντη Γ εωργίας Λέσβου θα καθορί¬ 
ζονται οι μήνες της ως άνω υπερωριακής εργασίας με 
αμοιβή και ο αριθμός των ωρών κατά μήνα για τον καθένα 
υπάλληλο ανάλογα με τις ανάγκες εφαρμογής του προ¬ 
γράμματος δακοκτονίας. 

4. Η απογευματινή υπερωριακή απασχόληση με αμοιβή 
θα εκτελείται όλες τις εργάσιμες ημέρες της εβδομάδας 
και από ώρα 15η έως 22η. Υπεύθυνος για την παρακο¬ 
λούθηση καιτον έλεγχο της πραγματικής προσφοράς της 
προαναφερόμενης εργασίας είναίο Δ/ντης Γ εωργίας Λέ¬ 
σβου στον οποίο ανήκουν οι απασχολούμενοι υπάλληλοι. 

5. Η πληρωμή της υπερωριακής εργασίας θα βαρύνει 
τις πιστώσεις του Κ.Α. Εξόδων 0511 της Δ/νσης Γεωργίας 
Λέσβου (δακοκτονίας) του προϋπολογισμού της Νομ/κης 
Αυτ/σης Λέσβου στην ελαιοκομική περιοχή της οποίας θα 
εφαρμοστεί το πρόγραμμα δακοκτονίας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 20 Μάίου 2003 

Ο Νομάρχης 

Π. ΒΟΓΙΑΤΖΗΣ 

-♦- 

Απόφαση 2/2003 (10) 

Καθορισμός του ύψους της δικαστικής δαπάνης των δια- 
δίκων κατά την ακυρωτική διαδικασία στο Διοικητικό 
Πρωτοδικείο Πειραιώς. 

Η ΟΛΟΜΕΛΕΙΑ 

ΤΟΥ ΔΙΟΙΚΗΤΙΚΟΥ ΠΡΩΤΟΔΙΚΕΙΟΥ ΠΕΙΡΑΙΩΣ 

Έχοντας υπόψη: 

Τις διατάξεις της παρ.1 του άρθρου 39 του Π.Δ. 
18/1989, όπως τροποποιήθηκε από το άρθρο 34 του 
Ν.2721/1999 (ΦΕΚΑ’ 112), σε συνδυασμό μετις διατάξεις 
τηςπαρ.2του άρθρου 15 του Ν.3068/2002 (ΦΕΚΑ’274), 
αποφάσισε, κατά πλειοψηφία, τα εξής: 

Α. Καθορίζει τα ποσά που επιβάλλονται για τη δικαστική 
δαπάνη των διαδίκων κατά την ακυρωτική διαδικασία ενώ¬ 
πιον του Διοικητικού Πρωτοδικείου Πειραιώς ως ακολού¬ 
θως: 

1) Εκατό (100) ευρώ για τη σύνταξη των δικογράφων αί¬ 
τησης ακύρωσης, τριτανακοπής, αίτησης ερμηνείας και 
διόρθωσης αποφάσεων και εκατό (100) για την παράστα¬ 
ση σε κάθε συζήτηση των πληρεξούσιων δικηγόρων. 

2) Ογδόντα οκτώ (88) ευρώ για τη σύνταξη του δικο¬ 
γράφου της παρέμβασης στην τακτική διαδικασία (αίτη¬ 
ση ακύρωσης) και εκατό (100) ευρώ, για την παράσταση 
σε κάθε συζήτηση του πληρεξουσίου δικηγόρου του πα- 
ρεμβαίνοντος. 

3) Πενήντα (50) ευρώ για τη σύνταξη των δικογράφων 
αίτησης αναστολής και αίτη-σης ανάκλησης και ογδόντα 
οκτώ (88) ευρώ για την παράσταση σε κάθε συζήτηση σε 
συμβούλιο κατά τη διαδικασία προσωρινής προστασίας 
και 

4) Σαράντα πέντε (45) ευρώ για τη σύνταξη του δικο¬ 
γράφου της παρέμβασης σε αίτηση αναστολής (κατ’ 
ακρίβεια υπομνήματος από τον δικαιούμενο να παρέμβει 
στην ακυρωτική διαδικασία) και ογδόντα οκτώ (88) ευρώ 
για την παράσταση του "παρεμβαίνοντος" σε συμβούλιο 
κατά τη διαδικασία προστασίας. 

Β. Ορίζει όπ η απόφαση αυτή αρχίζει να ισχύει από τη 
δημοσίευσή της στην Εφημερίδα της Κυβερνήσεως και 
εφαρμόζεται σε όλες τις υποθέσεις της ακυρωτικής δια¬ 
δικασίας, οι οποίες συζητούνται ενώπιον του Διοικητικού 
Πρωτοδικείου Πειραιώς, μετά την έναρξη της ισχύος της, 
ανεξάρτητα από το χρόνο κατάθεσης του οικείου εισα¬ 
γωγικού δικογράφου. 

Από τις διατάξειςτης απόφασης αυτής δενπροκαλείται 
δαπάνη εις βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 18 Απριλίου 2003 

Ο Πρόεδρος του Τριμελούς 
Συμβουλίου Διεύθυνσης 

ΝΙΚΟΛΑΟΣ ΟΙΚΟΝΟΜΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ (3Η * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίΐρ: νννννν.θί.ςΐΓ - θ-ιτΐ3Μ: \λ/θΙ 3 ιτι 351 θγ @ θΐ.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ ·Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θογο για κάθε επιπλέον σελίδα. 

Σε μορφή ΟΟ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙβιτίθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘϋΓΟ 

ΘΙΙΓΟ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θογο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































